দক্ষিণী বিনোদুনিয়ায় পা রাখছেন বিদ্যা বালান, কোন ছবি দেখুন

ওয়েব ডেস্ক: বলিউডের গণ্ডি পেরিয়ে দক্ষিণী বিনোদুনিয়ায় অভিষেক ঘটতে চলেছে ‘পরিণীতা’র। অভিনেত্রী বিদ্যা বালান (Vidya Balan) এবার পা রাখছেন দক্ষিণী সিনেমায়। দীর্ঘদিনের গুঞ্জনের পর এবার নিশ্চিত দক্ষিণের সুপারস্টার রজনীকান্তের (Rajinikanth) সঙ্গে একই পর্দায় দেখা যাবে তাকে। কোন ছবিতে দেখা যাবে বিদ্যাকে?

এবার রজনীকান্তের বিপরীতে দেখা যাবে বিদ্যা বালানকে। তামিল ছবি ‘জেলার ২’ (Jailer 2)তে নাকি একটি গুরুত্বপূর্ণ চরিত্রে দেখা যাবে বিদ্যা বালানকে। ছবিতে মিঠুন চক্রবর্তীর বড় মেয়ের চরিত্রে দেখা যাবে তাঁকে। এই ছবিতে খল চরিত্রে থাকবেন মিঠুন। নেলসন দিলীপকুমারের পরিচালনায় একইসঙ্গে এই ছবিতে রয়েছেন রজনীকান্তও। তবে রজনীকান্তের বিপরীতে বিদ্যাকে দেখা যাবে কিনা তা এখনও জানা যায়নি। এইমুহূর্তে চেন্নাইয়ে চলছে ছবির শুটিং। এরপর ছবির পরবর্তী অংশের শুটিং হবে গোয়াতেও। জানুয়ারি মাসে হবে ছবির পোস্ট প্রোডাকশনের কাজ।

আরও পড়ুন: সলমন খানকে ‘জঙ্গি’ ঘোষণা পাকিস্তানের!

কেরালার মেয়ে বিদ্যা বালান অভিনয় করেছেন টলিউড ও বলিউডের একাধিক ছবিতে। বাংলা ভাষা ও বাঙালির প্রতি রয়েছে তার অগাধ ভালোবাসা। এর আগে ২০১৯ সালে নেরকোণ্ডা পারবাই ছবিতে ক্যামিও চরিত্রে অভিনয় করেছেন, তবে দক্ষিণ ভারতের মেয়ে হয়ে সেভাবে কখনোই কোনো ছবিতে অভিনয় করা হয়নি তার। জেলার- টু ছবির হাত ধরেই অভিষেক হচ্ছে বিদ্যার। দীপাবলিতে শুভেচ্ছা জানিয়ে, এই ছবির টিমের তরফে শুটিং ফ্লোরের একটি নেপথ্য দৃশ্য সোশাল মিডিয়ায় পোস্ট করা হয়। যা ঝড়ের গতিতে ভাইরাল হয়ে পড়ে। সেই ভিডিওতে অ্যাকশন দৃশ্যের বেশ কিছু ঝলকেই দেখা যায় । সঙ্গে শুটিং ফ্লোরের ছবিটাও ধরা পড়ে। সব কিছু ঠিক থাকলে ২০২৬ সালের ১২ জুন বড়পর্দায় মুক্তি পেতে পারে জেলার- টু।

অন্য খবর দেখুন